**OPIS PREDMETU ZÁKAZKY**

**Opis predmetu zákazky**

**Predmet zákazky :**

Zabezpečenie celodenného stravovania pre ubytované osoby podľa nasledovných podmienok:

* pripraviť a zabezpečiť celodenné stravovanie, dospelá osoba/deň (teplé/studené raňajky, obed, večera)

7 dní v týždni vrátane sviatkov, dovozom, výdajom min. 2x denné,

* príprava jedál musí byť v zmysle platných receptúr pre prípravu jedál závodného stravovania a smerníc o výžive za súčasného dodržiavania platných hygienických predpisov a s tým súvisiacej legislatívy.
* zabezpečiť aby mali žiadatelia a oprávnené osoby prístup k dostatočnej a primeranej strave, s ohľadom na kvantitu a kvalitu surovín a zachovanie ich výživovej a zmyslovej hodnoty,
* zabezpečiť nutrične vyváženú a pestrú stravu v dostatočnom množstve,
* zabezpečiť vhodnú stravu pre žiadateľov a oprávnené osoby s osobitnými potrebami (napr. vegetariánska strava a pod.), prípadne na základe písomného lekárskeho odporúčania (napr. DIA diéta, šetriaca diéta, celiatická diéta a pod.),
* zohľadňovať pri zabezpečovaní stravy kultúrne a náboženské špecifiká žiadateľov a oprávnených osôb (napr. jedlá a výrobky bez podielu bravčového mäsa a tuku),
* v prípade mäsitých jedál pripravovať mäsité jedlá z viacerých druhov mäsa (hovädzie mäso, bravčové mäso, kuracie mäso, morčacie mäso, teľacie mäso a ďalšie), mäso musí byť čerstvé, resp. chladené,
* jedlá pripravovať z kvalitných prvotriednych surovín a podávať ich čerstvé, pri príprave jedál dôsledne dbať na zachovanie max. množstva vitamínov a výživových látok,
* zabezpečiť čerstvosť šalátov a v max. miere využívať sezónnu ponuku zeleniny a ovocia, doplnkové šaláty zo sterilizovanej a kvasenej zeleniny, kompóty zo sterilizovaného a konzervovaného ovocia,
* pri ponúkaných jedlách spĺňať požiadavky zdravej výživy, bez použitia instantných polotovarov a hotových mrazených jedál,
* pre deti, dorast, tehotné ženy a dojčiace matky je potrebné zabezpečiť:
* pre osoby mladšie ako 18 rokov prídavok k strave (desiatu a olovrant) primeranú podľa veku (mliečne výrobky, ovocie, zeleninu, džúsy a pod.)
* pre tehotné ženy, dojčiace matky do 3 rokov veku dieťaťa prídavok k strave (desiatu a olovrant),
* pre kojencov vhodný kojenecký balíček (kojecnecké mlieko, piškóty, mliečne/nemliečne kaše, ovocné výživy a pod.),
* pre novorodencov náhradnú stravu na základe lekárskeho odporučania.

Minimálna hmotnosť jednotlivých položiek celodenného menu:

**Raňajky**

- studené 2ks pečiva min 40g/ks, šunka, saláma min. 40g, rastlinné alebo živočíšne maslo min. 10g, alebo nátierka min. 40g, zeleninová obloha alebo jogurt min. 120g a sladké pečivo min. 50g.

- teplé 2ks párky, alebo 2ks klobásky, alebo omeleta z 3 ks slepačích vajec, alebo volské oko 2ks

- poskytovanie pitného režimu káva alebo čaj

**Obed a večera** (obed pozostáva z polievky a hlavného jedla s nápojom a večera z hlavného jedla s nápojom)

- 1 polievka ................................................................................... min. 0,33l

- hmotnosť mäsa v surovom stave ............................................... min. 120 g

- bezmäsité jedlá........................................................................... min. 300 g

- bezmäsité múčne jedlá............................................................... min. 350 g

- prílohy k jedlám (ryža, cestoviny) ............................................... min. 160 g

- prílohy k jedlám (zemiaky, zemiaková kaša, hranolky) ............. min. 200 g

- prílohy k jedlám (knedle) ........................................................... min. 160 g

- šaláty (čerstvé aj sterilizované) .................................................. min. 150 g

- chlieb, resp. pečivo ..................................................................... min. 2 x 40 g.

- nápoj........................................................................................... min. 0,20 dcl

**Desiata a olovrant**

* napr. jogurt min. 150g, alebo ovocie min. 150g, alebo detská výživa min. 190g

**Strava bude vydávaná v nasledujúcich časoch**

**Raňajky: 8:00- 9:30**

**Desiata:** **vydávaná počas raňajok**

**Obed: 12:00 – 13:30**

**Olovrant: vydávaný počas obeda**

**Večera: 17:30 – 19:00**


**V prípade potreby je možná úprava času výdaja stravy**

**Vedľajšími a doplňujúci službami, ktoré bude poskytovateľ poskytovať, sú:**


* Výdaj jedál sa bude realizovať prostredníctvom teplých výdajných (ohrievacích) pultov. Balená strava je vydávaná iba osobám izolovaným zo zdravotných dôvodov (napr. covid pozitívne osoby),
* Dodávku a výdaj jedál poskytovateľ zabezpečí a zrealizuje počas pracovných dní v  poskytnutých priestoroch verejného obstarávateľa, ktoré mu verejný obstarávateľ poskytne za úhradu,
* Odberateľ stravy požaduje predkladať na schválenie jedálny lístok týždeň vopred poverenému zamestnancovi migračného úradu,
* Poskytovateľ poskytuje jedálny lístok na viditeľnom mieste pri vstupe do jedálne,
* Odberateľ stravy požaduje zabezpečiť dodávanie stravy podľa aktuálnej obsadenosti, ktorá bude poskytovateľovi hlásená denne do 07:00 hod. telefonicky zamestnancom migračného úradu,
* Poskytovateľ bude zabezpečovať ku každému menu 1 ks papierového obrúska o rozmere 30x30 cm, na stravovacích stoloch hygienicky zabezpečiť soľničku a koreničku a hygienické balené špáradlá a obrus,
* Poskytovateľ bude zabezpečovať výdaj stravy (v prípade použitia opakovane použiteľného gastro-inventáru, zabezpečiť aj jeho následné vyčistenie, v prípade použitia jednorazového gastro-inventáru zabezpečiť jeho likvidáciu), likvidáciu kuchynského odpadu v zmysle platných hygienických predpisov a zákonov
* Poskytovateľ zabezpečí dodržiavanie noriem, základných hygienických predpisov, prevádzkovej a osobnej hygieny zamestnancov v zmysle platných zákonov v Slovenskej republike,

**Po ukončení verejného obstarávania bude s víťazným uchádzačom uzatvorená zmluva o nájme nebytových priestorov. Podrobné podmienky a cena nájmu za priestor sú uvedené viď nižšie:**

* **Uchádzač berie na vedomie uzatvorenú zmluvu o nájme č. SE-OHZ4-2022/003673-008 medzi Ministerstvom vnútra Slovenskej republiky a spoločnosťou Custom D s.r.o., obsahom ktorej je nájom nebytových priestorov nachádzajúcich sa v objekte Gabčíkovo, v rozsahu:**

****

**a za odplatu vo výške v zmysle zmluvy čl. 5 ods. 5.1.:**

****

* **nakoľko po ukončení súťaže bude s úspešným uchádzačom uzatvorená zmluva predmetom a obsahom ktorej bude refundácia hore uvedených nákladov uhrádzaných Ministerstvom vnútra Slovenskej republiky ako nájomcom spoločnosti Custom D s.r.o. ako prenajímateľovi a vlastníkovi priestorov označených ako Kultúrno spoločenský objekt a nákladov súvisiacich s dodávaním médií a služieb v priestoroch označených ako Kultúrno spoločenský objekt, ktoré bude úspešný uchádzač užívať za účelom výdaja stravy prostredníctvom teplých výdajných (ohrievacích) pultov.**

**Uvedené skutočnosti je nutné zohľadniť pri cenotvorbe.**